**POZIV ZA**

**Stručnjaka/trenera za provođenje dvodnevne obuke za pravnike i pravne zastupnike o pružanju pravne pomoći i zastupanja žrtava trgovine ljudima u Bosni i Hercegovini u sklopu projekta:**

**„Pristup prevenciji trgovine ljudima u Bosni i Hercegovini fokusiran na žrtvu; poboljšanje identifikacije, zaštite i pristupa pravdi – VICAPT“**

**Komponenta B, aktivnost B.1.1.**

Poštovani,

pozivamo vas da podnesete ponudu za pružanje usluge stručnjaka/trenera za provođenje dvodnevne obuke za pravnike i pravne zastupnike o pružanju pravne pomoći i zastupanja žrtava trgovine ljudima u Bosni i Hercegovini u sklopu projekta „Pristup prevenciji trgovine ljudima u Bosni i Hercegovini fokusiran na žrtvu, poboljšanje identifikacije, zaštite i pristupa pravdi – VICAPT“.

Opis projekta, kao i aktivnosti te odgovornosti angažovanog stručnjaka/pravnika predstavljeni su u dokumentu u prilogu (opis usluge) koji čini sastavni dio ovog poziva.

Prijava na poziv treba sadržavati CV, ponudu za pružanje usluge, kao i motivaciono pismo sa tri reference o predhodnom angažmanu.

Prijave dostavite na e-mail [sarajevo@mfs-emmaus.ba](mailto:sarajevo@mfs-emmaus.ba), do 10.06.2020. godine, sa naznakom prijava na javni poziv – Komponenta B, aktivnost B.1.1.

Samo najbolje rangirani kandidati biti će obavješteni i/ili pozvani na razgovor po zaključenju poziva.

**OPIS USLUGE**

**Stručnjaka/trenera za provođenje dvodnevne obuke za pravnike i pravne zastupnike o pružanju pravne pomoći i zastupanja žrtava trgovine ljudima u Bosni i Hercegovini u sklopu projekta:**

**„Pristup prevenciji trgovine ljudima u Bosni i Hercegovini fokusiran na žrtvu; poboljšanje identifikacije, zaštite i pristupa pravdi – VICAPT“**

**Komponenta B, aktivnost B.1.1.**

# OSNOVNE INFORMACIJE

## **Projekat**

## Projekat „Pristup prevenciji trgovine ljudima u Bosni i Hercegovini fokusiran na žrtvu; unaprijeđenje identifikacije, zaštite i pristupa pravdi – VICAPT“ je podržao USAID.

## **Geografsko područje projekta**

## Bosna i Hercegovina.

## **Naručilac usluga**

## Međunarodni forum folidarnosti MFS- EMMAUS.

## **Općenito o projektu**

## Program ima za cilj sprječavanje trgovine ljudima u BiH i širem regionu jačanjem kapaciteta vlade BiH i relevantnih profesionalaca, kao i organizacija civilnog društva, te povećanjem njihove ekspertize o pristupu borbi protiv trgovine ljudima u BiH usmjerenom na žrtvu. Osnovni cilj projekta je osiguranje efikasnije identifikacije, tretmana i pomoći žrtvama trgovine ljudima kroz izradu standarda za kvalitetnu pomoć žrtvama, te unaprjeđenje kapaciteta pojedinačnih aktera za identifikaciju i pomoć žrtvama u sklopu državnog referalnog/ mehanizma za upućivanje BiH.

## **Ciljne grupe projekta**

Primarne ciljne grupe/korisnici:

1. potencijalne i identfikovane žrtve trgovine ljudima,
2. djeca i mladi u riziku od trgovine ljudima, uključujući maloljetnike bez pratnje i druge migrante pod rizikom a koji trenutno borave u BiH,
3. druge ranjive osobe, marginalizirane i ugrožene grupe u BiH,
4. predstavnici organizacija civilnog društva uključeni u aktivnosti sprečavanja trgovine ljudima i pomoći žrtvama, kao i pomoći drugim ranjivim grupam, posebno djeci u riziku,
5. mladi/studenti univerziteta u BiH - Fakultet za kriminalistiku, kriminologiju i sigurnosne studije i Pravni fakultet,
6. socijalni radnici,
7. pravnici i pravni zastupnici iz organizacija civilnog društva, centara za besplatnu pravnu pomoć i nadležnih institucija u BiH odgovornih za akcije protiv trgovine ljudima,
8. sudski psiholozi i forenzički stručnjaci, posebno dječji psiholozi.

Sekundarne ciljne grupe/korisnici:

1. relevantne institucije/profesionalci i druge nevladine organizacije uključene u srodne aktivnosti suzbijanja rodno zasnovanog nasilja koji rade s marginaliziranim i ugroženim pojedincima u BiH,
2. opća populacija u BiH.

## **Cilj, svrha i očekivani rezultati projekta**

### Opći cilj projekta

Sprječavanje trgovine ljudima u BiH i širem regionu, te unaprjeđenje kapaciteta relevantnih profesionalaca na identifikaciji žrtava trgovine ljudima, kao i pružanja kvalitetne pomoći.

### Svrha projekta

Projekat je usmjeren na:

* unaprjeđenje kapaciteta organizacija civilnog društva koje pružaju pomoć žrtvama trgovine ljudima i drugim ranjivim grupama,
* jačanje položaja žrtava kroz unaprjeđenje pristupa pravnoj pomoći kroz angažman specijaliziranih pravnika/pružatelja pravne pomoći i službi za podršku žrtvama,
* jačanje uloge i kapaciteta relevantnih profesionalaca uključenih u identifikaciju i pomoć žrtvama (uključujući podršku u reintegraciji), sa fokusom na djecu, marginaliziranu romsku populaciju kao i maloljetnike bez pratnje - potencijalne žrtve trgovine ljudima u trenutnim migracijskim tokovima.

### Očekivani rezultat projekta

Smanjenje trgovine ljudima u BiH i širem regionu, unaprjeđenje identifikacije žrtava trgovine ljudima, pružanja kvalitetne pomoći, jačanje kapaciteta predstavnika institucija BiH i profesionalaca, organizacija civilnog društva te unaprjeđenje njihove ekspertize u pristupu borbi protiv trgovine ljudima u BiH.

# DJELOKRUG RADA U SKLOPU UGOVORA

## **Opis posla i angažmana**

Stručnjak se angažuje za realizaciju dvodnevne obuke za pravnike i pravne zastupnike o pružanju pravne pomoći i zastupanja žrtava trgovine ljudima u Bosni i Hercegovini, a što podrazumijeva:

* u saradnji sa timom MFS-EMMAUS pripremiti pregled sadržaja tematskih cjelina obuke i načina prezentacije istih prema učesnicima,
* u saradnji sa ko-trenerima i timom MFS-EMMAUS-a posložiti tematske cjeline i sastaviti plan /dnevni red po kojem će se odvijati obuka,
* u koordinaciji sa kotrenerima implementirati jednu dvodnevnu obuku sa učesnicima,
* izraditi kratak izvještaj o realizovanoj aktivnosti.

## **Svrha ugovora**

Svrha ovog ugovora je realizacija angažmana pravnog stručnjaka, a u svrhu realizacije gore pomenutih aktivnosti (navedenih pod stavkom 2.1).

## **Očekivani rezultati**

Ciljana korisnička grupa će kroz obuku unaprijediti znanja vezana za suzbijanje trgovine ljudima i pružanje kvalitetnije pravne pomoći u smislu boljeg razumijevanja domaćeg i međunarodnog zakonodavnog okvira kojim se tretira krivično djelo trgovine ljudima, uloga i odgovornosti agencija uključenih u državni mehanizam upućivanja za pomoć žrtvama; uloga sudaca, tužitelja i pravnika u sudskim procesima i pružanja odgovarajuće pravne pomoći žrtvama trgovine, posebno maloljetnicima a kroz upoznavanje sa značajem procjene rizika, sigurnosnih mjera i zaštite od opasnosti; pravnih postupaka i prateće dokumentacije; koordinacija njihovih odgovornosti i radnji i razmjena informacija; predrasuda, ponašanja i pretpostavki temeljenih na tradicionalnim društvenim vrijednostima konteksta BiH, patrijarhalnim porodičnim vrijednostima; tretiranju žrtava trgovine i rodno zasnovanog nasilja kao žrtava teških zločina, a ne kao kriminalaca; poštovanja osnovnih ljudskih prava i principa; rodna pitanja; kodeksi privatnosti i povjerljivosti; postupci izdavanja humanitarnog boravka za strane državljane; status zaštićenog svjedoka i uloga žrtava u krivičnom postupku protiv počinitelja; zakonskih odredaba o oduzimanju imovine stečene protupravnim/krivičnim djelom i nadoknadi štete žrtvama te druga srodna pitanja bitna za pristup pravne pomoći usredsređen na zaštitu ljudskih i drugih zakonom garantovanih prava žrtava trgovine ljudima.

# LOGISTIKA I ROKOVI ANGAŽMANA

## **Odgovorno tijelo**

Međunarodni forum solidarnosti – EMMAUS (MFS-EMMAUS)

Ured u Sarajevu

Paromlinska 10,

71000 Sarajevo, BiH

## **Datum početka i trajanja angažmana**

Angažman stručnjaka uključuje ukupno tri dana (jedan za pripremu i izvještavanje a dva za provedbu obuke) tokom perioda od potpisivanja ugovora do 06.jula 2020. godine

## **Ostali uslovi ugovora**

Eventualni troškovi, kao što su npr. troškovi putovanja, smještaja, komunikacije, dnevnice i sl. se smatraju dijelom ovog ugovora i uključeni su u ukupnu naknadu stručnjaka. MFS-EMMAUS neće snositi troškove nabavke opreme potrebne za realizaciju aktivnosti navedene u ugovoru, niti obezbjediti uredski smještaj za ugovorom angažiranu osobu.

# ZAHTJEVI ZA REALIZACIJU USLUGA/POSLOVA DEFINIRANIH OVIM UGOVOROM

## **Kvalifikacije i vještine**

* univerzitetska diploma pravnog fakulteta,
* poznavanje ljudskih prava u oblasti trgovine ljudima,
* vještine i iskustvo u prikupljanju podataka, analizi i dokumentovanju u odgovarajućem pisanom obliku,
* iskustvo u oblasti sprečavanja trgovine ljudima,
* državljanstvo Bosne i Hercegovine.

# REZULTAT

## **Obaveze po rezultatima**

Izvršilac se obavezuje da će do 06.jula 2020. godine izvršiti ugovorene obaveze a po slijedećoj dinamici:

- do 15. juna 2020. godine - u saradnji sa ko-trenerima i timom MFS-EMMAUS-a pripremiti pregled sadržaja tematskih cjelina obuke i načina prezentacije istih prema učesnicima te tematske cjeline sastaviti u plan /dnevni red po kojem će se odvijati obuka,

- 24. i 25. juna, u koordinaciji sa kotrenerima i timom MFS-EMMAUS-a implementirati jednu dvodnevnu obuku sa učesnicima,

- najkasnije do 06.jula 2020.godine MFS-EMMAUS-u dostaviti kratak izvještaj o realizovanoj aktivnosti.

# POSEBNI ZAHTJEVI

Rad na projektu “ Pristup prevenciji trgovine ljudima u Bosni i Hercegovini fokusiran na žrtvu, poboljšanje identifikacije, zaštite i pristupa pravdi” je specifičan obzirom na povjerljive informacije koje se obrađuju. Uz potpisani Ugovor, izvršilac je obavezan potpisati da će poštivati slijedeće procedure: etički kodeks, politika zaštite djeteta, izjava o povjerljivosti podataka.

**APLIKACIJSKI FORMULAR/FORMULAR ZA PRIJAVU**

1. **OPĆI PODACI KANDIDATA**

|  |  |
| --- | --- |
| **Ime i prezime** |  |
| **Organizacija** |  |
| **Adresa** |  |
| **Telefon** |  |
| **Fax** |  |
| **E-mail** |  |

1. **FINANSIJSKA PONUDA**

**Za kandidata:** molimo da popunite prateću tabelu:

|  |  |
| --- | --- |
| **Total neto ponuda na osnovu opisa usluge** |  |

1. **REFERENCE APLIKANTA**

|  |  |  |  |
| --- | --- | --- | --- |
| **Br.** | **Publikacija/provedene edukacije /treninzi** | **Organizacija** | **Kratak opis** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

* dodajte kolone ukoliko je potrebno

1. **IZJAVA**

Ja, dolje potpisani kandidat izjavljujem da sam upoznat sa obavezama kandidata/ponuđača u slučaju dodjele ovog ugovora.

|  |  |
| --- | --- |
| **Ime** |  |
| **Potpis** |  |
| **Datum** |  |